Feb 11,2017
కాశ్మీర్‌లో పర్యాటకంతోనే శాంతి
హైదరాబాద్‌: జమ్మూ, కాశ్మీర్‌ పర్యాటకం అభివృద్ధితో ఆ ప్రాంతంలో శాంతి విరభూస్తుందని పిల్టోఫ్‌ ఛైర్మన్‌ నాసిర్‌ షా తెలిపారు. ఇందుకు దేశ ప్రజలు తగిన సహకారం అందించాలని ఆయన కోరారు. కాశ్మీర్‌కు అధిక సంఖ్యంలో వచ్చి ఇకడ పర్యటకం అభివృద్ధి చెందేలా తగిన సహకారం అందిచాలని కోరారు.అక్కడి ప్రాంతానికి చెందిన ప్రముఖ టూర్‌ ఆపరేటర్ల సంఘం జమ్మూ, కాశ్మీర్‌ పిలిగ్రిమ్‌ అండ్‌ లీజర్‌ టూర్‌ ఆపరేటర్స్‌ ఫోరమ్‌ (పిల్టోఫ్‌) శుక్రవారం హైదరాబాద్‌లో 'ది కాశ్మీర్‌ టూరిజం రోడ్‌ షో'ను నిర్వహించింది. ఈ సందర్బంగా ఏర్పాటు చేసిన మీడియా సమావేశంలో నాసిర్‌ మాట్లాడుతూ జమ్మూ కాశ్మీర్‌ రాష్ట్ర ప్రజలు పర్యాటకం నుంచి వచ్చే ఆదాయంపైనే అత్యధికంగా ఆధారపడ్డారన్నారు. తమకు మద్దతు ఇవ్వవలసిందిగా కోరుతున్నామన్నారు. కేంద్ర, రాష్ట్ర ప్రభుత్వాలు చేసిన కృషి వల్ల సమర్థులైన అధికారుల ప్రయత్నాల వల్ల పర్యాటక రంగం తిరిగి పుంజుకుందని తెలిపారు. ఉత్తరాది రాష్ట్రమైన కాశ్మీర్‌ నిజంగానే భూతల స్వర్గమన్నారు.
మీ స్నేహితులకు రికమెండ్ చెయ్యండి